《马上》
宋代·施枢

只为溪山有宿盟，两旬两度此经行。
马嘶险迳霜蹄滑，鸥舞平沙雪羽轻。
豪气不从尘外减，新诗偏向道间成。
梅花似有相迎意，野水篱边数蕊明。

作者简介：施枢，约宋理宗端平中前后在世（即约公元一二三五年前后在世）字知言，号芸隐，丹从人。生卒年均不详，工诗。嘉熙时，（公元一二三九年左右）尝为浙东转运使幕属。又尝为越州府僚。枢著有芸隐倦游迁及芸隐横舟稿各一卷，《四库总目》传于世。